“Barselona”ga Paulo Dibala va Bundesliganing ikkinchi eng yaxshi to‘purari xizmatlari taklif qilindi

“Barselona” hujum chizig‘ini kuchaytirish uchun agentlardan takliflar olishda davom etmoqda.

Mundo Deportivo nashrining yozishicha, katalon klubi qishki transfer oynasi yopilgunga qadar 18 ta gol bilan Bundesliga to‘purarlari orasida 2-o‘rinda borayotgan “Bayer” hujumchisi Patrik Shikni sotib olish varianti paydo bo‘lgan.
Shuningdek, klubga “Fiorentina” hujumchisi Dushan Vlahovich va mavsum yakunida erkin agentga aylanishi mumkin bo‘lgan “Yuventus” forvardi Paulo Dibalani qo‘lga kiritish taklif qilingan.
Vlahovichga, shuningdek, “Arsenal” jiddiy qiziqish bildirayotgan bo‘lsa, Dibala turinliklar bilan shartnomani uzaytirish borasida kelisha olmayapti, bu vaziyatdan esa “Inter” foydalanib qolmoqchi va Pauloga shartnoma taklif qildi.
Avvalroq “Barselona”ning yozgi transfer oynasidagi ustuvor vazifasi “Borussiya D” hujumchisi Erling Holand ekanligi aytilgandi. Biroq keyinchalik Holandning o‘zi “Real”ga o‘tmoqchiligi ma’lum qilindi.
 “Real” Erling Holandni sotib olsa, Karim Benzema jamoani tark etishi mumkin